stanford-oval/wikipedia huggingface dataset:
The Manhattans Doing Their Best Things

| The Manhattans Doing Their Best Things The Manhattans |
| --- | --- | --- |

LP-levyn kansikuva.
Kokoelmalevyn tiedot
 Julkaistu: 1969
 Formaatti: LP-levy
 Tyylilaji: soul
 Levy-yhtiö: Upfront Records
The Manhattans Doing Their Best Things on kokoelmalevy yhdysvaltalaisen soulyhtye The Manhattansin tuotannosta vuosilta 1965–1967.
Albumi on ilmestynyt Upfront-levymerkillä, ja osallisena on myös Springboard International Records, Inc., jonka toimisto on ollut New Jerseyn Rahwayssa. Kannen on valmistanut New York Cityssä toiminut Lee-Myles Assoc.
Levyn esittelytekstin on tehnyt Wayne Stierle, joka on itsenäinen tuottaja ja levynkeräilijä. Hän kertoo, että yhtye on New Jerseyn Newarkista ja aloittanut uransa tyypillisenä ns. kadunkulmayhtyeenä nimillä The Dulcets ja The Five Young Men.
Yhtye esiintyi sitten Apollo-teatterin amatööri-illassa ja sijoittui kolmanneksi. Niinpä yhtyeen palkkasi Joe Evans, joka oli tuohon aikaan perustanut Carnival Records -yhtiön. Ensisingle ilmestyi vuonna 1962. Yhtyeen kolmas single I Wanna Be vuodelta 1965 menestyi Newarkissa ja Detroitissa ja kipusi lopulta Top 100 -singlelistalle. Yhtye teki Carnival-levymerkille kaikkiaan 13 singleä, ja näiden kappaleista osa on tällä kokoelmalla. Paras myyntimenestys tältä kaudelta on Can I, joka on vielä varsin lähellä 1950-luvun doo-wop-yhtyeiden balladilinjaa.
Yhtyeen tyylilajia luonnehdittiin tuolloin "Chicago-Detroit"-soundiksi, mutta oikeastaan se oli kuitenkin enemmän kotiseutunsa soundia. Newarkista oli aikaisemmin tullut sellaisia yhtyeitä kuin The Monotones ja The Fiestas.
Kappaleet

Sivu 1
"Can I" (Carnival 517, soul-listasijoitus #23)
"Follow Your Heart" (512, #20)
"Searchin for My Baby" (509, #20)
"Baby I'm Sorry" (529, B-puoli)
"I Wanna Be (Your Everything)" (507, #12)
Sivu 2
"Baby I Need You" (514, #22)
"Call Somebody Please" (506, B-puoli)
"Sweet Little Girl" (522, B-puoli)
"I Betcha (Couldn’t Love Me)" (522, #23)
"Teach Me (the Philly Dog)" (514, B-puoli)
Levyetiketissä kappaleiden vaihtoehtoisia nimiä ovat "Searching for My Baby" ja "I Betcha' (Couldn't Love Me).
The Manhattans

Winfred "Blue" Lovett
Edward "Sonny" Bivins
Richard "Ricky" Taylor
Kenneth "Wally" Kelly
George "Smitty" Smith
Sachtleben Chemie

| Sachtleben Chemie GmbH |
| --- | --- |
Tunnuslause:  Great Solutions with Small Particles
Yritysmuoto:  Osakeyhtiö
Perustettu:  1878
Perustaja:  Rudolf Sachtleben
Toimitusjohtaja:  Vernon S. Sumner
Kotipaikka:   Duisburg
Toimiala:  Kemianteollisuus
Tuotteet:  Pigmentit, titaanidioksidi, bariumsulfaatti, sinkkisulfaatti, rikkihappo
Liikevaihto:  820 milj. € (2012)
Henkilöstö:  noin 2 200
Omistaja:  Rockwood Holdings Inc.
Kotisivu:  www.sachtleben.de
Infobox OKVirheellinen NIMI-arvo: 
Sachtleben Chemie GmbH on vuonna 1878 perustettu saksalainen kemianteollisuuden yritys, jonka pääkonttori sijaitsee Duisburgissa.
Tuotantolaitoksia Sachtlebenillä oli vuoteen 2013 saakka Saksan lisäksi myös Suomessa. Yrityksen päätuotteita olivat maaliteollisuudessa käytettävä valkoinen pigmentti sekä muun muassa muovien ja painomusteiden valmistuksessa käytettävät täyteaineet. Vuonna 2013 Sachtlebenin pigmenttiteollisuus, mukaan lukien Porin titaanidioksiditehdas Suomessa, siirtyi yhdysvaltalaisen Huntsman Corporationin omistukseen.
Porin tehdas on alun perin vuonna 1957 valtionyrityksenä nimeltä Vuorikemia perustettu tehdas, jonka omistajaksi vuonna 1962 tuli Kemira. Vuonna 2008 Kemira Pigments ja amerikkalainen Rockwood Holdings Inc. muodostivat yhteisyrityksen Sachtleben Pigments, joka liitettiin Sachtlebeniin Kemiran luovuttua sen osakkuudesta ja Rockwoodin ostettua koko Sachtlebenin. Pian Rockwood myi Sachtlebenin pigmenttiteollisuuden Huntsman Corporationille.
Sachtlevenin titaanidioksiditehdas Porissa.
Tjumenin alueen talviurheilukeskus

| Tjumenin alueen talviurheilukeskus ”Siperian helmi”> Pearl of Siberia |
| --- | --- |

Stadionin tiedot
Sijainti:   Tjumen, Tjumenin alue, Venäjä
Koordinaatit:  56°56′47.4″N, 65°11′20.2″E
Korkeus merenpinnasta:  62 m
Avattu:  2009
Remontoitu:  2017
Ampumapaikkoja:  30 (Kurvinen)
Katsojakapasiteetti
Katsomo:  8 000
Maasto:  2 000
Ladut
Korkein kohta:  113 m
Matalin kohta:  62 m
Kilpailuja
Maailmancup:  2018
Tjumenin alueen talviurheilukeskus ”Siperian helmi” (ven. Тюменский областной центр зимних видов спорта «Жемчужина Сибири») on Tjumenissa Venäjällä sijaitseva ampuma- ja maastohiihtostadion.
Siellä on järjestetty vuoden 2014 kesäampumahiihdon maailmanmestaruuskilpailut, vuoden 2016 ampumahiihdon Euroopan-mestaruuskilpailut ja maailmancupin osakilpailut talvella 2017-2018.
Stadion korvasi Hanty-Mansijskin ampumahiihtokeskuksen Venäjän ampumahiihtoliiton merkittävämpänä stadionina, ja liitto on hakenut sille maailmancupin kilpailuja ja maailmanmestaruuskilpailuja kaudesta 2016-2017 alkaen. Stadion valittiin ensimmäisen kerran isännöimään maailmancupia niin maasto- kuin ampumahiihdossakin kaudella 2016-2017, mutta sekä Kansainvälinen hiihtoliitto että Kansainvälinen ampumahiihtoliitto siirsivät kilpailut pois Tjumenista Venäjän dopingskandaalin vuoksi. Ampumahiihdon maailmancupin kilpailut se pääsi järjestämään seuraavana talvena, vaikka silloinkin osa maajoukkueista boikotoi kilpailuja. Tjumenille myönnettiin myös ampumahiihdon maailmanmestaruuskilpailut vuodelle 2021, mutta ne päätettiin myöhemmin siirtää pois Venäjältä dopingrikkeiden vuoksi. Venäjälle ei ole enää myönnetty muitakaan kansainvälisiä hiihto- tai ampumahiihtokilpailuja.
Stadionin ladut ovat pitkälti asfaltoidut ja valaistut.
Sacklén

Sacklén on sukunimi, joka on muun muassa seuraavilla henkilöillä:
Arne Sacklén (1906−1980), suomalainen liikennöitsijä, liikenneneuvos
Claes Johan Edelsköld (synt. Sacklén) (1762−1840), suomalainen senaattori ja laamanni
Fredrik Sacklén (1789−1866), suomalainen juristi ja Tampereen pormestari 1830−1861
Johan Fredrik Sacklén (1763−1851), suomalais-ruotsalainen lääkäri ja elämäkertojen kirjoittaja
Lars Sacklén (1724−1795), suomalainen valtiopäivämies, Porin pormestari 1750−1791 ja kauppaneuvos
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tengiz Tedoradze

| Mitalit> Maa:   Georgia.Miesten kreikkalais-roomalainen paini.MM-kilpailut  | Mitalit> Maa:   Georgia.Miesten kreikkalais-roomalainen paini.MM-kilpailut  | Mitalit> Maa:   Georgia.Miesten kreikkalais-roomalainen paini.MM-kilpailut  | Maa:   Georgia> Miesten kreikkalais-roomalainen paini. |
| --- | --- | --- | --- |
|  Pronssia | Tukholma 1993 | 90 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Istanbul 1993 | 100 kg |  |
Tengiz Tedoradze (s. 5. heinäkuuta 1967) on georgialainen entinen kreikkalais-roomalaisen tyylin painija.
Tedoradze saavutti ensimmäisen arvokisamitalinsa vuoden 1993 EM-kilpailuissa 100 kilon sarjasta sijoituttuaan pronssille. Saman vuoden MM-kilpailuissa hän saavutti niin ikään pronssia, mutta tällä kertaa 90 kilon sarjasta. Seuraavina vuosina hänen arvokisasijoituksen 90 kilon sarjassa olivat neljästoista sija MM-kisoissa 1994, kahdeksas MM-kisoissa 1995 sekä kahdeksastoista EM-kilpailuissa 1996. 1994 EM-kilpailuissa hän oli seitsemäs 100 kilon sarjassa.
Tedoradze painoi 95 kg ja oli 190 cm pitkä. Häntä valmensi Djoni Rehviašvili. Seuratasolla kotimaassaan Georgiassa hän edusti Profsojus Batumi -seuraa.
Saint-Pée-sur-Nivelle

| Saint-Pée-sur-Nivelle |
| --- | --- |
 Saint-Péen kirkko
 vaakuna
 Saint-Pée-sur-Nivelle
 Koordinaatit: 43°21′27″N, 1°32′58″W 
Valtio:  Ranska
Alue:  Uusi-Akvitania
Departementti:  Pyrénées-Atlantiques
Arrondissementti:  Bayonne
Pinta-ala:  
 – Kokonaispinta-ala:  65,1 km²
Väkiluku (2020):  7 102 
 – Väestötiheys:  109 as./km²
Kunnan numero:  64495
 
 Kunnan kotisivut 
Infobox OKVirheellinen NIMI-arvo: 
Saint-Pée-sur-Nivelle on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee Nivelle-joen varrella, noin 20 kilometriä Bayonnen kaupungista etelään.
Saint-Pée-sur-Nivelle oli 1600-luvulla Pohjoista Baskimaata riivanneen noitavainon keskipisteenä. Vainoa johti Ranskan kuningas Henrik IV:n lähettämä Bordeaux'n tuomari Pierre de Lancre.
Kaupungissa on pelota-museo Pelota and Xistera Ecomuseum - Pilotari. Siellä voi tutustua tämän baskien kansallispelin historiaan. Pelotan pelaamiseen kuuluvan pajusta valmistetun hanskan, xisteran, keksi paikallinen 13-vuotias poika.
Aiheesta muualla

Kuvia tai muita tiedostoja aiheesta Saint-Pée-sur-Nivelle Wikimedia Commonsissa
Ruskohiili

10 tuhatta kiloa painava ruskohiili museossa.
Ruskohiili on energiasisällöltään vähäistä kivihiiltä. Ruskohiili on vanhoja turvekerrostumia, jotka päälle kerääntyneiden kerrostumien paineen vaikutuksesta ovat muuttuneet mustanruskeiksi, 50–75 prosenttia hiiltä sisältäväksi kivilajiksi. Ligniitti on ruskohiiltä, jossa voi erottaa selvästi puun rakenteen.
Suurin ligniitin louhija on Saksa, jossa myös suurin osuus sähköntuotannosta (24,9 %) tuotettiin ligniitillä vuonna 2009. Brandenburgin osavaltion ruskohiilialueella arvioidaan olevan ruskohiiltä ainakin seuraavaksi sadaksi vuodeksi.
Kappale ruskohiiltä, joka on tarkoitettu kodin lämmitykseen.
Ligniitin avolouhintaa Grevenbroichin lähellä Saksassa.
Merkittävimmät esiintymisalueet

| Ruskohiili | Ligniitti |
| --- | --- |
 Slovakia  Tšekki:  Espanja  Itävalta  Kreikka  Moldova  Saksa  Slovakia  Slovenia
Aiheesta muualla

Kuvia tai muita tiedostoja aiheesta Ruskohiili Wikimedia Commonsissa
Trimble

| Trimble |
| --- | --- |
Yritysmuoto:  osakeyhtiö
Osake:  TRMB
ISIN:  US8962391186, US896239AB68, US8962391004
Perustettu:  1978
Perustaja:  Charlie Trimble
Toimitusjohtaja:  Steve Berglund
Kotipaikka:  Sunnyvale, Kalifornia, Yhdysvallat
Liikevaihto:  3,10 miljardia USD (2018)
Henkilöstö:  11 287 (2018)
Kotisivu:  www.trimble.com
Infobox OKVirheellinen NIMI-arvo: 
Nykyaikainen Trimble-takymetri
Trimble LL600 -tasolaser
Trimble Inc on yhdysvaltalainen maanmittauskojeita, GPS -järjestelmiä ja ohjelmistoja valmistava yritys. Sen perusti Charlie Trimble vuonna 1978 kahden muun Hewlett-Packardin työntekijän kanssa Kalifornian Piilaaksossa. Aluksi yhtiön tuotteen keskittyivät Loran-järjestelmän navigointilaitteisiin. Yhdysvaltain puolustushallinto laukaisi maailmanlaajuisen GPS-järjestelmän ensimmäisen satelliitin avaruuteen yhtiön perustamisvuonna. Vuonna 2000 yhtiö yhdistyi ruotsalaisen Spectra Precision -yhtiön kanssa jonka tuotantoon kuuluivat muun muassa Geodimeter-takymetrit. Sen valonsäteisiin perustuneiden mittauskojeiden kehitys oli alkanut 1950-luvulla, ja näin se täydensi Trimblen satelliittipaikannuslaitteisiin suuntautunutta tuotevalikoimaa. Myöhemmin tuotevalikoima on edelleen kasvanut yritysostojen myötä.
Vuonna 2002 Trimble perusti yhteisyrityksen maansiirtokoneita valmistavan Caterpillar-yhtiön kanssa kehittämään elektronisia ohjaus- ja hallintalaitteita maansiirtokoneisiin.
Trimblellä oli vuoden 2018 lopussa yhteensä noin 11 287 työntekijää 40:ssa maassa. Yhtiöllä on hallussaan yli 2000 patenttia.
Trimble Finland Oy perustettiin vuonna 2011 Trimble Inc:n tytäryhtiöksi. Se osti 311 miljoonan euron arvoisen Tekla Oyj:n heinäkuussa 2011. Tekla on nykyään Trimble Solutions Oy:n (entinen Tekla Structures) aputoiminimi.
Trimble Inc:n nimi oli Trimble Navigation Limited 1.10.2016 asti.
Aiheesta muualla

Wikimedia Commonsissa on kuvia tai muita tiedostoja aiheesta .
Trimble.com (englanniksi)
Robert Burakovsky

| Robert Burakovsky> Henkilötiedot |
| --- | --- |
Syntynyt: 24. marraskuuta 1966 (ikä 57) Malmö, Ruotsi
Kansalaisuus:   Ruotsi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  178 cm
Paino:  81 kg
Seura
Seura:  IK Pantern
Sarja:  Division 1
Pelaajaura
Pääsarjaura:  1985–2007
Aik. seurat:  Leksands IF (SEL) AIK IF (SEL) Malmö IF (SEL) Ottawa Senators (NHL) Klagenfurter AC (EBEL) Kassel Huskies (DEL) JYP (SML) Ilves (SML) SC Heriseu (NLB) Fribourg-Gottéron (NLA) Rødovre Mighty Bulls (ODL) HC Merano (Serie A) Aalborg IK (ODL) Herlev Ishockey (ODL) IK Panthers (Ruotsi I) EHC Biel (NLB) Trelleborgs IF (Ruotsi III/II)   Kallinge Ronneby IF (Ruotsi II)
NHL-varaus:  217. varaus, 1985 New York Rangers
Robert Burakovsky (s. 24. marraskuuta 1966 Malmö, Ruotsi) on ruotsalainen jääkiekkoilija. Rightin puolelta laukova Burakovsky on pelannut Elitserienissä yhteensä 430 ottelua tehoin 184+207=391. Jäähyminuutteja on tullut 382.
Maajoukkue

Burakovsky pelasi alle 20-vuotiaiden MM-kilpailuissa 1986.
Muuta

Burakovsky on venäläistä syntyperää. Hänen isänsä Benny Burakovsky oli jääkiekkovalmentaja ja veljensä Mikael Burakovsky (s. 1977) myös jääkiekkoilija. Robert Burakovskyn poika André on samaten ammattilaisjääkiekkoilija.
The Curse of Monkey Island

| The Curse of Monkey Island |
| --- | --- |

Kehittäjä:  LucasArts
Julkaisija:  LucasArts
Jakelija:  GOG.com, Humble Store ja Steam
Suunnittelija:  Jonathan Ackley, Larry Ahern
Säveltäjä:  Michael Land
Ohjelmoija:  Jonathan Ackley, Charles Jordan, Chris J. Purvis
Pelisarja:  Monkey Island
Pelimoottori:  SCUMM
Julkaistu:  1997
Lajityyppi:  seikkailupeli
Pelimuoto:  yksinpeli
Ikäluokitus:  ESRB: E  Virheellinen ESRB-arvo
Alusta:  Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK   : 
The Curse of Monkey Island on LucasArtsin kehittämä ja julkaisema seikkailupeli. Peli on julkaistu vuonna 1997 Windowsille. Peli on jatkoa sarjan aiemmille osille The Secret of Monkey Island ja Monkey Island 2: LeChuck's Revenge ja on Monkey Island -sarjan kolmas osa.
Juoni

Pelin juoni keskittyy päähenkilö Guybrush Threepwoodiin ja tämän yritykseen murtaa kirous rakkaansa Elaine Marleyn yltä. Edellisien osien tapaan vastaan asettuu myös tuttu päävihollinen, epäkuollut merirosvokapteeni LeChuck. The Curse of Monkey Island esitteli pelaajille myös suosituksi nousseen Murray -hahmon, joka on puhuva pääkallo ja yrittää aina levittää pahuuden sanomaa ja kauhua kaikkialla missä onkaan. Murray on sittemmin esiintynyt kaikissa The Curse of Monkey Islandin jälkeen julkaistuissa Monkey Island -sarjan peleissä.
Kehitys

Peli on sarjan ensimmäinen, joka suunniteltiin CD-ROMille ja sisältää puhuttua dialogia, SVGA-tason grafiikkaa sekä välikohtauksia videokuvana. Hahmojen taide on skannattu kalvoista ("cel") ja käyttää tarkoituksellisen hauskaa tyyliä. Spritet ovat suuria ja täysin animoituja. Dominic Armato on Guybrush Threepwoodin ääninäyttelijä, Earl Boen on LeChuckin ääninäyttelijä ja Alexandra Boyd on Elaine Marleyn ääninäyttelijä.
Pelin visuaalinen ilme oli erilainen sarjan aiempiin peleihin verrattuna johtuen käytettyjen työkalujen muuttumisesta. Uusi tekniikka käytti vektoroituja piirroksia, joka tuotti sulavampia linjoja. Pelin animaatioiden jokainen kuva piirrettiin ensin käsin paperille, jonka jälkeen voitiin tehdä digitaalista korjausta interaktiivisien animaatioiden kohdistamiseen. Lisäksi veden korostukset tehtiin kolmiulotteisella grafiikalla.
Pelin kehityksestä vastasivat Jonathan Ackley ja Larry Ahern, jotka aiemmin olivat työskennelleet LucasArtsin Maniac Mansion: Day of the Tentacle ja Sam & Max Hit the Road -pelien parissa. Sarjan aiemmissa osissa mukana ollut Ron Gilbert oli jo lähtenyt LucasArtsilta.
Ackley ja Ahern olivat aiemmin olleet tekemässä Tim Schaferin Full Throttle -peliä. Michael Land vastasi sarjan edellisten osien tapaan pelin musiikista, joka oli nyt valmiiksi nauhoitettu ja oikean orkesterin esittämää.
Peli on omistettu ohjelmoija Brett Barretille joka kuoli moottoripyöräonnettomuudessa vuotta ennen pelin julkaisua.
Vastaanotto

Peli on saanut GameSpotin arvostelussa arvosanaksi 9/10. Arvostelun mukaan pelissä ei ole paljoa huonoja kohtia poislukien päätös, joka on äkkinäinen ja antiklimaattinen.
Ääninäyttelijät

| 0 | 1 | 2 |
| --- | --- | --- |
|  Dominic Armato  | … |  Guybrush Threepwood   |
|  Earl Boen  | … |  LeChuck   |
|  Alexandra Boyd  | … |  Elaine Marley   |
Aiheesta muualla

The Curse of Monkey Island MobyGamesissa (englanniksi)
-pelisarja
| --- | --- |
Pelit:   The Secret of Monkey Island  LeChuck’s Revenge  The Curse of Monkey Island  Escape from Monkey Island  Tales of Monkey Island  Return to Monkey Island 
Hahmot:   Guybrush Threepwood  Elaine Marley  LeChuck  Herman Toothrot  Voodoo Lady  Stan  Ozzie Mandrill  Luettelo Monkey Island -pelisarjan hahmoista 
Saaret:   Blood Island  Booty Island  Dinky Island  Jambalaya  Lucre  Mêlée  Monkey  Phatt  Plunder  Scabb  Skull 
Muuta:   SCUMM  GrimE  iMuse 
Kuvakaappaus pelistä The Curse of Monkey Island.
Roksane

Roksane (ennen 341 eaa.–n. 309 eaa.) oli Aleksanteri Suuren baktrialainen vaimo. Hän meni Aleksanterin kanssa naimisiin 327 eaa. Baktria oli Persian itäosissa nykyisen Afganistanin alueella. Roksanen isä oli Oksyartes Balkhista. Balkh oli viimeinen Aleksanterin käsiin joutuneista Persian provinsseista ja avioliitto oli yritys sovitella välejä baktrialaisiin satraappeihin. Antiikin lähteissä kuitenkin kerrotaan, että Aleksanteri rakasti vaimoaan. Roksane seurasi Aleksanteria Intiaan 326 eaa. Aleksanteri kuoli Babylonissa 323 eaa., mutta  Roksane synnytti hänelle vielä tämän jälkeen pojan Aleksanteri IV:n. Aleksanterin luoma valtakunta kuitenkin natisi liitoksistaan ja äidistä ja pojasta tuli valtapelin nappuloita. Aleksanterin äiti Olympias suojeli heitä Makedoniassa. Olympias kuitenkin murhattiin 316 eaa. Lopulta Kassandros murhautti Roksanan ja hänen poikansa noin 309 eaa.
Rikollisuus

Rikollisuus on yhteiskunnassa tapahtuvaa rikollista toimintaa eli sellaista toimintaa, josta on laissa säädetty rangaistus. Lainsäädännön perustana ovat yhteiskunnan arvot ja normit, jotka voivat olla yhteydessä johonkin uskontoon tai filosofiseen suuntaukseen.
Rikolliseksi voidaan käsittää esimerkiksi sellainen toiminta, joka on filosofisen pohdinnan kautta osoittautunut paheeksi, taikka suppean oikeuspositivistisen tulkinnan mukaan sellainen toiminta, joka on lain tasolla kielletty ja määrätty rangaistavaksi.
Edellytykset

Rikollisuus edellyttää lähes aina, että
motivoitunut rikoksentekijä ja
otollinen kohde kohtaavat
riittävän valvonnan ulottumattomissa.
Rikollinen

Rikollinen on yhteiskunnan luoma käsite henkilöstä, joka on tehnyt rikoksen. Rikoksentekijä tuomitaan teoistaan rangaistukseen.
Monesti joillekin, etenkin leimaavista tai vakavista rikoksista tuomituilla, jää rangaistuksen sovittamisen jälkeenkin rikollisen leima yhteiskunnan suvaitsemattomuuden takia, ja elämän jatkuminen voi mahdollisen yhteiskunnasta vieraantumisen takia olla vaikeaa. Lisäksi rikosrekisterimerkintä voi vaikeuttaa esimerkiksi työ- tai opiskelupaikan saamista. Joihinkin ammatteihin tarvitaan rikostaustaote.
Rikollinen > Ketkä tekevät rikoksia

Vähemmän älykkäät tekevät enemmän rikoksia, samoin vähemmän tunnolliset, vähemmän sovinnolliset sekä ADHD:stä kärsivät.
Köyhät tekevät useammin rikoksia, mutta varakkaissa maissa se ei johdu köyhyydestä, vaan jokin muu tekijä aiheuttaa sekä köyhyyttä että rikollisuutta, koska lottovoitto ei merkitsevästi vaikuttanut rikosten tekemiseen, ei voittajan eikä hänen lastensa, eikä syytettynä olemiseen.
Tyypit

Poliisin tietoon tullut rikollisuus on ilmirikollisuutta. Rekisteröimättömän piilorikollisuuden yleisyyttä voidaan mitata rikosuhritutkimuksella, jossa ihmiset kertovat kyselyssä rikoksista, joiden uhreiksi he ovat joutuneet. Toinen tapa mitata piilorikollisuutta on kysellä kielletyistä teoista, joihin vastaaja on itse syyllistynyt.
Esiintyminen

Rikollisuuden yleisyyden vaihtelu riippuu keskeisemmin rikostilaisuuksien määrän vaihtelusta. Yleensä rikollisuus on yleisimpää suurissa kaupungeissa, joissa on enemmän rikostilaisuuksia ja vähemmän sosiaalista kontrollia. Lähes kaikessa rikollisuudessa pieni joukko ihmisiä tekee valtaosan rikoksia ja aloittavat rikollisen uransa usein nuorina. Rikollisuus on myös yhteydessä syrjäytymiseen.
Tilastointi

Eri maiden välisiä rikostilastoja on vaikea vertailla keskenään, minkä syitä ovat Euroopan komission mukaan:
maiden erilaiset lainsäädäntö- ja rikosoikeusjärjestelmät
erot siinä, kuinka suuri osa rikoksista tulee poliisin tietoon ja jotka poliisi rekisteröi
erot siinä, milloin rikos rekisteröidään
erot säännöissä, joiden mukaan toistuvat rikokset lasketaan
erot luetteloissa niistä rikoksista, jotka sisällytetään yleisiin rikoslukuihin
Selvittäminen

Rikoksista vain pieni osa voidaan selvittää johtuen poliisin rajallisista voimavaroista ja siitä, että rikoksista valtaosa tapahtuu tilanteissa, joissa ei voida aloittaa menestyksekästä rikostutkintaa. Tämän vuoksi rikollisuuden vähentämisessä tehokkainta on ennaltaehkäisy.
Tutkimus

Rikollisuuden tutkimus eli kriminologia on yhteiskunta- ja oikeustieteellistä tutkimusta, joka tutkii rikoksia ja rikollisuutta.
Rangaistukset ehkäisijänä

Oikeustieteilijöiden mukaan kovemmat rangaistukset eivät vähennä rikollisuutta yhteiskunnassa. Vankeusrangaistuksen uhka ei yleensä vähennä rikollisuutta. Vankeustuomiot eivät myöskään ehkäise rikosten uusimista. Vankiloita ei tulisi käyttää olettamalla, että vankeusrangaistukset vähentävät rikollisuutta.
Kirjallisuutta

Kivivuori, Janne: Rikollisuuden syyt.  Helsinki:  Nemo, 2008.  ISBN 978-952-5613-46-9.
Kivivuori, Janne: Rikollisten veljeys: Kriminologisia näkökulmia rikollisten sosiaalisiin suhteisiin.  Vantaa:  Rikosseuraamusalan koulutuskeskus, 2011.  ISBN 978-951-53-3168-7.
Laitinen, Ahti & Aromaa, Kauko: Näkökulmia rikollisuuteen.  Helsinki:  Hanki ja jää, 1993.  ISBN 951-8916-39-X.
Laitinen, Ahti & Aromaa, Kauko: Rikollisuus ja kriminologia.  Tampere:  Vastapaino, 2005.  ISBN 951-768-163-1.
Virén, Matti & Wiberg, Matti: Kallis rikollisuus: Järkevät vastatoimet rikollisuudelle.  Helsinki:  Edita, 1998.  ISBN 951-37-2451-4.
Saint-Pé-de-Bigorre

| Saint-Pé-de-Bigorre |
| --- | --- |
 Pyhän Pietarin kirkko
 vaakuna
 Saint-Pé-de-Bigorre
 Koordinaatit: 43°06′10″N, 0°09′29″E 
Valtio:  Ranska
Alue:  Occitanie
Departementti:  Hautes-Pyrénées
Arrondissementti:  Argelès-Gazost
Pinta-ala:  
 – Kokonaispinta-ala:  43,4 km²
Väkiluku (2019):  1 159 
 – Väestötiheys:  26 as./km²
Kunnan numero:  65395
Infobox OKVirheellinen NIMI-arvo: 
Saint-Pé-de-Bigorre (oksitaaniksi: Sent Pèr (de Bigòrra)) on kunta Lounais-Ranskassa Hautes-Pyrénées'n departementissa Occitanien alueella. Se sijaitsee Gave de Pau -joen varrella, noin 26 kilometriä Argelès-Gazostin kaupungista kaakkoon.
Pyhän Pietarin kirkko kuuluu Ranskan historiallisten monumenttien luetteloon. Se on entinen 1000-luvulla perustettu benediktiiniläisluostari n entinen luostari. Luostari oli suosittu kauttakulkupaikka Pyhän Jaakobin pyhiinvaellusreitillä, jonne pyhiinvaeltajat pysähtyivät ihailemaan Pyhän Pietarin pyhäinjäännöksiä. Luostari tuhoutui ensin satavuotisessa sodassa 1400-luvulla ja lopullisesta Ranskan uskonsodissa 1500-luvulla.
Bétharramin luolat
Kunnan nähtävyyksiä ovat Grottes de Bétharram eli Bétharramin luolat. Luoliin tehdään opastettuja kierroksia joko jalkaisin, veneellä maanalaista jokea pitkin tai pienellä junalla.
Aiheesta muualla

Kuvia tai muita tiedostoja aiheesta Saint-Pé-de-Bigorre Wikimedia Commonsissa